तुनिषा की मौत के महीनों बाद अली के गेटअप में दिखे, बोले- मैं अली था, अली हूं
TV actor Sheezaan Khan Shares Photo In Ali Baba's Costume टीवी एक्टर शीजान खान इन दिनों रोहित शेट्टी के स्टंट बेस्ड रियालिटी शो ‘खतरों के खिलाड़ी 13 की शूटिंग कर रहे हैं।
टीवी एक्टर शीजान खान इन दिनों रोहित शेट्टी के स्टंट बेस्ड रियालिटी शो ‘खतरों के खिलाड़ी 13 की शूटिंग कर रहे हैं। वो इन दिनों साउथ अफ्रीका में हैं। शीजान आए दिन अपने को कंटेस्टेंट्स के साथ BTS फोटोज और वीडियोज शेयर करते रहते हैं। इस बीच हाल ही में शीजान ने अली बाबा के कॉस्ट्यूम में अपनी फोटो शेयर की। इसके अलावा उन्होंने एक वीडियो शेयर किया जिसमें उन्होंने कहा- मैंने कभी अली का रोल प्ले नहीं किया। मैं अली था और मैं अली हूं।
मन के अलावा डर कहीं भी नहीं है- शीजान 
दरअसल सोमवार को शीजान ने अपनी एक तस्वीर शेयर की, जिसमें वो अली बाबा के गेटअप में नजर आ रहे थे। पोस्ट के साथ उन्होंने लिखा- ‘मन के अलावा डर कहीं भी नहीं है।’
शीजान के इस पोस्ट पर फैंस ने जमकर रिएक्ट करने लगे। कमेंट सेक्शन में कई लोगों ने कहा कि शो में आपकी एक्टिंग बहुत अच्छी थी, आपने इसे क्यों छोड़ दिया। साथ ही कई लोगों ने नई जर्नी के लिए शीजान ने बधाइयां दी।
मैंने कभी अली का किरदार प्ले नहीं किया, मैं अली को जिया है 
कुछ समय बाद शीजान ने अपनी इंस्टाग्राम स्टोरी पर एक वीडियो शेयर किया, जिसमें उन्होंने कहा- ‘अभी भी लोग मुझसे पूछते हैं कि अली बाबा क्यों छोड़ा, मैंने कहां छोड़ा। मैंने कभी अली का किरदार प्ले नहीं किया, बल्कि मैं अली था और अली हूं। मैंने नहीं छोड़ा, बस एक बंधन से टूटकर दूसरे बंधन में आ गया और क्या। मुझे लगता है कि एक कलाकार की खूबी होती है, जो अपने आपको एक जगह रोकता नहीं है। आगे बढ़ता रहता है और बढ़ना भी चाहिए, उसी को आर्ट कहते हैं। मैं बहुत खुश हूं, इसलिए मुझे लगता है कि यह मायने रखता है।
शीजान के सपोर्ट में आई थीं कुंडली भाग्य एक्ट्रेस अंजुम फकीह
बीते दिनों शीजान कुंडली भाग्य फेम अंजुम फकीह ने शीजान को अपना भाई बताते हुए उनके लिए एक दिल छू जाने वाली कविता लिखी। उन्होंने लिखा- ‘वो मेरे कबीले का हिस्सा हैं। हां उनको एक अलग मां ने जन्म दिया है। मुझे यकीन है कि किस्मत की बात है, परवाह नहीं है कि अगर किसी और के द्वारा न्याय किया जाए। यह दोस्ती बेहद पवित्र है। मैं गर्व से कहती हूं कि मेरे लिए वो भाई से बढ़कर है।
69 दिन बाद शीजान को मिली थी जमानत 
पिछले साल, तुनिषा शर्मा टीवी शो अली बाबा: दास्तान-ए-काबुल के सेट पर मृत पाई गई थीं। तुनिषा की मां ने शीजान पर संगीन आरोप लगाए थे, जिसके बाद शीजान को गिरफ्तार कर लिया गया था। हालांकि, करीब 69 दिन बाद मार्च में शीजान को जमानत मली।
अप्रैल में शीजान ने खतरों के खिलाड़ी 13 में शूटिंग के लिए देश से बाहर जाने की कोर्ट से इजाजत मांगी। कोर्ट ने शीजान का पासपोर्ट वापस कर दिया, जिसके बाद से वो शो की शूटिंग में बिजी हैं।